CELEX: 62010CN0002
Language: mt
Date: 2010-01-04 00:00:00
Title: Kawża C-2/10: Talba għal deċiżjoni preliminari mressqa mit-Tribunale Amministrativo Regionale per la Puglia (L-Italja) fl- 4 ta’ Jannar 2010 — Azienda Agro-Zootecnica Franchini sarl u Eolica di Altamrua s.r.l. vs Regione Puglia

13.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/33
            
         Talba għal deċiżjoni preliminari mressqa mit-Tribunale Amministrativo Regionale per la Puglia (L-Italja) fl-4 ta’ Jannar 2010 — Azienda Agro-Zootecnica Franchini sarl u Eolica di Altamrua s.r.l. vs Regione Puglia
   (Kawża C-2/10)
   2010/C 63/54
   Lingwa tal-kawża: It-Taljan
   
      Qorti tar-rinviju
   
   Tribunale Amministrativo Regionale per la Puglia
   
      Partijiet fil-kawża prinċipali
   
   
      Rikorrenti: Azienda Agro-Zootecnica Franchini sarl u Eolica di Altamura s.r.l.
   
      Konvenuta: Regione Puglia
   
      Domanda preliminari
   
   
               (1)
            
            
               Id-dispożizzjonijiet meħuda flimkien tal-paragrafu 1226 tal-Artikolu 1 tal-Liġi Nru 296 tas-27 ta’ Diċembru 2006, tal-Artikolu 5(1) tad-Digriet tal-Ministeru għall-Ambjent u għall-Protezzjoni tat-territorju u tal-baħar tas-17 ta’ Ottubru 2007 u tal-paragrafu 6 tal-Artikolu 2 tal-Liġi Reġjonali Nru 31 ta’ Puglia, tal-21 ta’ Ottubru 2008, huma kompatibbli mad-dritt Komunitarju u, b’mod partikolari mal-prinċipji li jirriżultaw mid-Direttivi 2001/77/KE (1) u 2009/28/KE (2) (dwar l-enerġija rinovabbli) u mid-Direttivi 1979/409/KE (3) u 1992/43/KE (4) (dwar il-protezzjoni tal-għasafar u tal-habitats naturali), inkwantu dawn jipprojbixxu assolutament u bla distinzjoni, li turbini tar-riħ mhux intiżi għall-konsum proprju jitqiegħdu f’siti ta’ importanza għall-Komunità (SIK) u f’żoni speċjali ta’ protezzjoni (ŻSP) li jikkostitwixxu n-netwerk ekoloġiku “NATURA 2000”, minflok ma jiġi previst li ssir stima adegwata tal-effetti ambjentali li tanalizza l-impatt tal-proġett maħsub fuq is-sit speċifikament ikkonċernat bl-intervent?
            
         
      (1)  Edizzjoni Speċjali bil-Malti, Kapitolu 12, Vol. 2, p. 121
   
      (2)  ĠU L 140, p. 16
   
      (3)  Edizzjoni Speċjali bil-Malti, Kapitolu 15, Vol. 1, p. 98
   
      (4)  Edizzjoni Speċjali bil-Malti, Kapitolu 15, Vol. 2, p. 102